Nihin Ralkap Cawlcangh Ning Cu Thinlung Nih A Celh Hrim Lo – Chin World News Evening\nRalkap cawlcangh ning le mipi cungah thahrum an thawh ning ruah ahcun thinphang in ngaihchia taktak si sang. Ralkap nih February nikhat 2021 i uknak an lak hnu in nihin tiang mipi cung zohchia ngaiin an tuahsernak zoh tikah a tlawm ti lo.\nRalkap nih uknak an lakmi duh lo ruangah nihin tiangah mipi nih duhlonak langhter peng a si. Cu tikah ah ralkap cawlcanghnak zong nikhat hnu nikhat in an cawlcangh a chia chin lengmang cang. Nihin zongah ralkap tuahsernak theih tikah ngaihchia taktak khi si ko.\nA cunglei kong he pehtlaiin Myanmar rampi cu ralkap nih uknak lak a si tikah mah le umnak state cio ah ralkap uknak kan duh lo tiin duhlonak langhter cio a si. “Nihin zongah Kachin ram- Mitkyina Sayamah pahnih cu duhlonak langhter ruangah ralkap nih faak ngaiin an velh-hrem ruang hna ah pakhat cu a kutruh an khiah” tiah theih a si. Source: Mitkyina News Journal\nRelchih: KAN RAM REMHNAAK CAAH A TTHA BIKMI! 1. Zeitluk hmanh in au hmanh sih, zeican sau hmanh au hmanh sih ralkaap nihhin NLD hi uknaknawl a pe ngam ti hnga maw? Anmah tazacuai ding cu an ttih ve cang hnga lo maw? 2. UN nih remnak a ser lai maw? UN cu NLD lei ah a ttang. Cucaah UN nih NLD le ralkaap karlak i remnak ser hi ralkaap lei nih an duh ka zum lo. Cun an ser ding asi zong ah a kum in a rau kho. 3. US nih Kawlram a tu hnga maw? Tu naisai hlah. Atu bantuk buai ning men hincun atu lai lo. A tuk zong ah ralkaap lei kha China nih a rak bawmh ve hna lai i kan ram cu Syria bantuk ah ai cang ai. Kum 10 renglo ral a dai lo kho. Inn le lo vialte an cim dih kho.\n4. CDM nih a thleng lai maw? CDM ruangah ralkaap harnaak an tong ko hnga, asinain an dirhmun vun chuak taak ding cu an ttih cang hnga lo maw? 5. Ram dang sanctions peek teh? Sanctions hi ralkaap uk lio ah an rak peek tuk cang hna, sanctions nih a thleng kho bal lo. Ram a sifaak, mipi kan har. 6. Taluk nih ralkaap le NLD kar ah remnaak ser selaw a rang bik hnga. Taluk cu ralkaap he an i kom. NLD he zong ai tlawngkai bal, ai chawnbia balmi an rak si. Cucaah Taluk nih remnaak ser piak ah a dai bik hnga. Ralkaap le NLD cu remhtu ngei loin bia an i ruah kho ti lai lo dah.\nChina nihcun zeitindah a tlangtlaak hna lai? Mipi nih bawmhnaak hal khawh asi. NLD nih bawmhnaak hal khawh asi. Asinain atuan deuh rih hnga maw? UN, US le UK nihcun aana ap an ti len, na hrenmi pawl kha thlah hna an ti len sanctions an peek len nain an tuah hlei ttung lo. Ralkaap nihcun China i remh kha a duh lai. Dr. Aung Myint Thang